Blurred Lines

Blurred Lines (euskaraz Muga lausoak) Robin Thicke estatubatuar-kanadar musikagilearen abesti bat da. Pharrell Williams izan zuen ekoizle eta TI rapperra kantari. 2013ko martxoaren 2an plazaratu zen izen bereko Blurred Lines diskoaren barnean. Estreinatu eta berehala arrakasta izan zuen, urte hartako udako abesti entzunenetakoa izan zelarik, Daft Punk's Get Lucky arrakastatsua baino are gehiago. 

"Blurred lines" esamoldeak erreferentzia egiten die ustez sexu adostuaren inguruan leudekeen muga lausoei. Hainbat elkarte eta pertsona publiko ezagun anglosaxoiek salatu zuten emakumeekin sexu harremanak baimenik gabe izateko gonbidapena zela, are bortxaketaren apologia. Bideoklipa oso esplizitua izanik, pornoarekin konparatua izan da. Zenbait erakundek eta artistak mugak jartzearen beharra nabarmendu zuten, eta Erresuma Batuko zenbait elkartek debekatu egin zuten kantua bere ekitaldietan.

Euskal Herrian Euskal Irrati Telebistako telebista iragarki baten doinua izateagatik ezaguna da, bertan kate horretako hainbat aurkezle doinu hau dantzatuz agertzen zirelarik.

 Erreferentziak 

 Kanpo estekak 
 Blurred Lines abestiaren bideoklipa ikusgai eta entzungai. Youtube.com 

Kategoria:Ameriketako Estatu Batuetako abestiak
Kategoria:Kanadako abestiak
Kategoria:2013ko abestiak